Ад Надзеі Юшкевіч пачулі мы і працяг гэтай сямейнай гісторыі: “Канешне, мы перадалі родным і з аднаго боку, і з другога адрасы і тэлефоны. Ведаю, што яны — на сувязі. Наш чытач даведаўся ад сваёй дваюраднай сястры, што дзядзька пражыў 90 год, было ў яго сям’і чацвёра дзяцей: два сыны і дзве дачкі. Усе атрымалі добрую адукацыю і працавалі ў розных канцах вялікай краіны — СССР. Унукі ж трапілі нават у Германію, Фінляндыю... І Барыс Якаўлевіч збіраецца наладзіць стасункі з усімі — сучасныя тэхнічныя магчымасці дазваляюць гэта зрабіць”.